ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՒՄ» ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

**Հոդված 1․** «Վարչական իրավախախտումների վերաբերյալ» 1985 թվականի հունվար 06-ի օրենսգրքի (այսուհետ՝ Օրենսգիրք) 201-րդ հոդվածը՝

1. 3-րդ մասը շարադրել հետևյալ խմբագրությամբ․

«Գործատուի կողմից առանց «Օտարերկրացիների մասին» Հայաստանի Հանրապետության օրենքի 15-րդ հոդվածի 1-ին մասի «բ» կետի հիմքով տրամադրված ժամանակավոր կացության կարգավիճակը հավաստող փաստաթղթի օտարերկրացու հետ աշխատանքային (ծառայությունների մատուցման) պայմանագիր կնքելը, բացառությամբ առանց նման փաստաթղթի Հայաստանի Հանրապետությունում աշխատելու իրավունք ունեցող օտարերկրացիների՝

առաջացնում է յուրաքանչյուր դեպքով տուգանքի նշանակում գործատուի նկատմամբ` սահմանված նվազագույն աշխատավարձի հիսունապատիկի չափով:»։

1. 3-րդ մասից հետո լրացնել 4-րդ մաս հետևյալ խմբագրությամբ․

«Գործատուի կողմից առանց «Օտարերկրացիների մասին» Հայաստանի Հանրապետության օրենքով նախատեսված միասնական էլեկտրոնային հարթակն օգտագործելու օտարերկրացու հետ աշխատանքային (ծառայությունների մատուցման) պայմանագիր կնքելը, բացառությամբ առանց նման փաստաթղթի Հայաստանի Հանրապետությունում աշխատելու իրավունք ունեցող օտարերկրացիների՝

առաջացնում է յուրաքանչյուր դեպքով տուգանքի նշանակում գործատուի նկատմամբ` սահմանված նվազագույն աշխատավարձի հիսունապատիկի չափով:»։

1. լրացնել 5-րդ մաս հետևյալ խմբագրությամբ․

«Գործատուի կողմից սույն հոդվածի 3-րդ և 4-րդ մասերով նախատեսված տուգանքի նշանակման օրվանից հետո` մեկ տարվա ընթացքում, նույն խախտումը կրկնելը`

 առաջացնում է տուգանքի նշանակում գործատուի նկատմամբ` սահմանված նվազագույն աշխատավարձի հարյուրապատիկի չափով:»։

**Հոդված 2․** Օրենսգրքի 224-րդ հոդվածի 1-ին մասի «և 201-րդ հոդվածներով» բառերը փոխարինել «հոդվածներով և 201-րդ հոդվածի առաջին և երկրորդ մասերով» բառերով։

**Հոդված 3․** Օրենսգրքի 230-րդ հոդվածի 1-ին մասի «3-րդ մասում» բառերը փոխարինել «3-5-րդ մասերով» թվերով և բառերով։

**Հոդված 4․** Սույն օրենքն ուժի մեջ է մտնում 2021 թվականի հուլիսի 01-ից։